 Wasaarada Warfaafinta, Wacyigalinta iyo Dhaqanka JSL ayaa waxa haatan ka alloosan khilaaf u dhexeeya Masuuliyiinta sare iyo madax hooseedyada iyo qaar ka mid ah shaqaalaha wasaaradaasi, khilaafkaasi oo ka dhashay markii Wasiirka Warfaafinta Cabdiraxmaan Guri-barwaaqo uu maalmo ka hor soo saaray isku shaandhayn ballaadhan oo uu ku sameeyay madaxda qaybaha kala duwan ee wasaaradaasi, sida Telefishanka Qaranka, Radio Hargeysa, Wargeyska Dawan, isla markaana uu Xilalkii kaga qaaday qaar ka mid ah Madaxdii qaybeedadii iyo madaxdii kale ee ka sii hooseysay, isagoo u magacaabay masuuliyiin kale oo cusub. 